Document ID: /roh_data/filtered/fineweb-2-filterrobots_roh.jsonl.gz/36325

Prest 20 onns lavura Jan Boner tar il Plantahof ed è la responsabel per la protecziun da muntaneras. L’entschatta, sa regorda el, era in luf prest ina sensaziun. Ussa han ins dentan in toc dapli lufs el Grischun. Ensemen cun la populaziun dal luf è dentant era creschida la savida punct chauns da protecziun.
L’entschatta pensavan ins ch'in chaun che giappa dad aut e curra si per persunas saja franc er in bun chaun cunter il luf.
Oz saja la tratga dals chauns da protecziun però uschè lunsch, ch’ils chauns san differenziar bain tranter lufs e carstgauns.
Anc dad emprender bler han tenor Jan Boner ils carstgauns. En in chantun turistic sco il Grischun hajan viandants e bikers da vegnir infurmads bain, sco sa cumportar sch’els vulan traversar ina muntanera da nursas u chauras che vegn protegida da chauns.
RTR actualitad 17:30 / Marella 26.01.2020